# **Špeciálna základná škola- Speciális Alapiskola, Školská 399, 925 23 Jelka**

**Správa**

**o výchovno-vzdelávacej činnosti školy, jej výsledkoch a podmienkach ŠZŠ –SA v Jelke** **za školský rok 2012/2013**

**Predkladá :**

**PaedDr. Marta Habánová**

Dňa 10.10.2013 riaditeľka ŠZŠ – SA v Jelke

**Vyjadrenie zriaďovateľa :**

Okresný úrad v Trnave, Odbor školstva, Kollárova 8, Trnava

Schvaľuje – neschvaľuje Správu o výchovno – vzdelávacej činnosti, jej výsledkoch a podmienkach škôl a školských zariadení za školský rok 2012/2013.

Dňa 31.10.2013 vedúca odboru školstva OÚ v Trnave

1. **a) Základné identifikačné údaje o škole**
2. **Špeciálna základná škola – Speciális Alapiskola**
3. **Školská 399, 925 23 Jelka**
4. **Telefónne číslo:** 0317876446, 0317876615, 0915756491

 **Faxové číslo:** 031/7876446

1. **Internetová a elektronická adresa školy :** http://szsjelka.edupage.org/, szsjelka@stonline.sk

1. **Zriaďovateľ školy:** Okresný úrad v Trnave, Odbor školstva, Kollárova 8, 91717 Trnava
2. **Riaditeľka školy:** PaedDr. Marta Habánová

 **Zástupca riaditeľky školy :** Mgr. Ladislav Antal

1. **Poradné orgány školy:** Rada školy – riadi sa Štatútom rady školy. RŠ je zložená zo siedmych členov :

 Katarína Stredánska, Mgr., zástupkyňa pedagogickách zamestnancov školy

 Kristína Lénárt, Mgr., zástupkyňa pedagogických zamestnancov školy

 Eleonóra Rablánska, zástupkyňa nepedagogických zamestnancov školy

 Valéria Šípošová, zástupkyňa rodičov žiakov školy

 Ľubica Jakabovičová, Mgr., delegovaný zástupca KŠÚ v Trnave

 Oľga Doborová, Mgr., delegovaný zástupca KŠÚ v Trnave

 Karol Grajcar, PaedDr., delegovaný zástupca KŠÚ v Trnave

Úlohou Rady školy je vyjadrovať sa a presadzovať záujmy žiakov a zamestnancov školy, záujmy rodičov v oblasti výchovy a vzdelávania. Plní tiež funkciu verejnej kontroly práce vedúceho zamestnanca školy.

Ďalším poradným orgánom školy je **Metodické združenie**. Hlavným cieľom jeho činnosti bola výmena skúseností pedagogických zamestnancov, oboznamovanie sa s referátmi z odborných článkov publikovaných v aktuálnej odbornej literatúre a v časopisoch. V šk. roku sme realizovali 4 zasadnutia MZ , ktoré sme realizovali v teoreticko-odbornej rovine. Všetky úlohy vytýčené v Pláne MZ boli splnené. Práca MZ i v tomto šk. roku dala príležitosť k výmene skúseností a aktuálnemu riešeniu pedagogických problémov žiakov, odbornému vzdelávaniu sa a otvorenej diskusii. I v tomto školskom roku sme aktuálne riešili problémy v škole týkajúce sa správania žiakov. Výsledkom úzkej spolupráce sociálnej kurately a polície bolo úspešné zvádnutie problémov žiakov s poruchami správania. Pozitívnym krokom v prospech žiačky 4.ročníka bolo jej umiestnenie do Detského domova Piešťany-Kocurice. Kladne hodnotíme i pomerne časté osobné návštevy pracovníčok Oddelenia starostlivosti o deti v našej škole a nadväzne v rodinách. Na škole sa do konca školského roka udržiavala disciplína v rámci normy. Prestalo dochádzať k šikanovaniu, na žiakoch sme nepozorovali požitie psychotrópnych látok a zlepšil sa aj rešpekt zo strany žiakov voči pedagógom. V tomto školskom roku naďalej pozitívne hodnotíme postoj a záujem rodičov o našu školu.

V školskom roku 2012/2013 pracovali dve skupiny ŠKD. Záujem o účasť v ŠKD zo strany rodičov bol veľký – 16 žiakov. Práca ŠKD bola úspešná a rodičia boli motivovaní i tým, že pobyt v ŠKD je bez poplatku. Práca v ŠKD je dôležitou súčasťou socializácie žiakov a prevencie pred protispoločenskými javmi, nakoľko žiaci i v popoludňajších hodinách sú zamestnaní zmysluplnou činnosťou.

 b) **Údaje o počte žiakov školy:**

 Prípravný ročník: 0

1. ročník - 1

2. ročník - 3

3. ročník - 5

4. ročník - 5

5. ročník - 4

6. ročník - 5

7. ročník - 9

8. ročník - 2

9. ročník - 7

**Spolu : 41**

 c) Negatívne

 d) Negatívne

 e) Na škole sa vyučovalo vo variante A,B,C.

 Prospeli: **38**

 Neprospeli: **2**

 Neklasifikovaní: **1**

 f) Negatívne

 g) Celkový počet pedagogických zamestnancov: **8**

 Riaditeľka – kvalifikačný predpoklad splnený

 Zástupca riaditeľky - kvalifikačný predpoklad splnený

 5 ped. zam. – kvalifikačný predpoklad splnený

 1 ped. zam. – doplnenie kvalifikačného predpokladu v r. 2014

 1 ped. zam. – výnimka zo vzdelania

 h) Ďalšie vzdelávanie zamestnancov školy

 Riaditeľka školy – inovačné funkčné štúdium

 Zástupca riaditeľky - inovačné funkčné štúdium

 1 ped. zam. – ÚIPŠ Modernizácia vzdelávacieho procesu – rok ukončenia 2013

 2 ped. zam. – rozširujúce štúdium špeciálnej pedagogiky

i) Prezentácia školy na verejnosti:

 V decembri 2012 sme zrealizovali verejnú akciu pre rodičov a priateľov školy s vianočným posedením.

Dňa 13. decembra 2012 sme v kultúrnom dome v Jelke zorganizovali a zrealizovali 1.ročník prezentácie rómskej kultúry pod názvom „Rómske deti tancujú“. Akcie sa zúčastnili špeciálne základné školy z okresov Dunajská Streda a Galanta v počte 120 žiakov. Táto akcia bola podobne medializovaná v regionálnej televízii a v lokálnom časopise Jelčanské slovo a v časopise Pán učiteľ.

Vo februári 2013 sa uskutočnila verejná akcia pre rodičov a priateľov školy pri príležitosti fašiangu spojená s karnevalom.

V máji 2013 sme realizovali posedenie s kultúrnym programom a darčekmi pre ročidov a priateľov školy pri príležitosti Dňa matiek.

V júni 2013 sme zorganizovali IV. ročník Športových hier pre žiakov ŠZŠ okresov Galanta a Dunajská Streda.

Za úspech v uplynulom školskom roku považujeme ocenenie celého kolektívu školy v Medzinárodnej výtvarnej súťaži „Proti škodlivým závislostiam bez hraníc“.

 j) Škola je zapojená do národného projektu **Modernizácia vzdelávacieho procesu,**

 ďalej do projekt **„ Baterky na správnom mieste“**, ktorý je zameraný na zber

 použitých prenosných batérií.

 Projekt **„Recyklohry“**- environmentálny projekt – zber drobného elektronického

 odpadu.

m)

 1. KŠÚ dotoval finančné prostriedky podľa predloženého a schváleného rozpočtu na

 zabezpečenie výchovno-vzdelávacieho procesu.

1. Rodičia naších žiakov ani priatelia školy nemôžu ani čiastočne uhrádzať náklady spojené s hmotným zabezpečením školy nakoľko žijú v sociálne slabom prostredí. Väčšina z nich je nezamestnaných a preto naše pokusy o príspevky sú bezpredmetné.
2. Finančné prostriedky prijaté na vzdelávacie poukazy boli využité na krúžku varenia,  krúžku šikovných rúk a v športovom krúžku. 70 percent z dotovanej sumy bolo použitých na materiálové vybavenie krúžkov a 30 percent na odmenu učiteľom.
3. Negatívne
4. Obecný úrad v Jelke poskytol finančné prostriedky na zakúpenie učebných pomôcok pre žiakov v hmotnej núdzi.

n)

Ciele určené v koncepčnom zámere rozvoja školy na školský rok 2012/2013 sme v plnom rozsahu splnili (rozpísané v bode i)

V školskom roku 2012/2013 sme splnili i úlohy zamerané na plnenie výchovno-vzdelávacích cieľov s orientáciou na dodržiavanie klúčových kompetencií.

Podobne sme cieľavedome pracovali spolu s kompetentnými orgánmi na dodržiavaní disciplíny, plnení školskej dochádzky a zvyšovaní aktivity a záujmu žiakov o výchovno-vzdelávací proces. Pedagogická dokumentácia na škole bola doplnená a vypracovaná v zmysle zákona 245/2008 o výchove a vzdelávaní.

o) Dobré výsledky škola dosahuje v oblasti reprezentácie školy a to účasťou žiakov na recitačných súťažiach, výtvarných súťažiach a športových súťažiach.

Žiaci majú záujem zapájať sa do mimoškolských aktivít.

Kladne hodnotíme narastajúci záujem žiakov o ďalšie vzdelávanie. V uplynulom školskom roku sa prihlásili na štúdium na OU 4 žiaci našej školy.

p) Naša snaha v školskom roku 2012/2013 o dôslednú prípravu na ďalšie štúdium bola úspešnejšia, viac rodičov si uvedomilo dôležitosť ďalšieho vzdelávania svojich detí. Zo strany žiakov evidujeme záujem, zo strany rodičov však pretrvávajú argumenty na základe ktorých naďalej spochybňujú potrebu vzdelávať svoje deti. Mnohí uprednostňujú zamestnať svoje dieťa, aby bolo finančným prínosom pre rodinu.

**2. Ďaľšie informácie**

1. Uplynulý školský rok hodnotíme ako úspešný a konštatujeme, že dosiahnuté ciele sú výsledkom dobrej spolupráce.

 Zariadenie školy bolo doplnené šatňovými skriňami, zrkadlami, vešiakmi. Doplnili sme i vybavenie hygienickými potrebami. Ostatné vybavenie školy nábytkom nebolo potrebné dopĺňať, nakoľko je vyhovujúce.

Posilnili sme i vybavenie školskej kuchynky základnými elektrospotrebičmi a pracovnými prostriedkami na výuku žiakov v predmete Práce v domácnosti. Nakoľko pracovné vyučovanie je v našej škole dominantným predmetom, za veľké plus pre jeho skvalitnenie považujeme vybavenie školskej dielne pracovnými nástrojmi.

1. Úspešne pokračuje práca v ŠKD. Záujem zo strany rodičov sa zvýšil. Vychovávateľky svojim odborným prístupom podporujú u žiakov ich prirodzenú danosť k hudbe, tancu. Najdôležitejšie je však, že žiaci sa dôkladne pripravujú na vyučovanie.
2. Akcie, ktoré sme zorganizovali spolu s rodičmi a  priateľmi školy:
* Všetky tieto aktivity sme podložili textom a fotodokumentáciou, ktorá je prístupná na webovej stránke školy.
* Pozitívna orientácia zo strany rodičov voči našej škole pretrvávala i v tomto školskom roku a možno konštatovať zvýšený záujem rodičov o prácu svojich detí o prácu v škole.
* Rodičia si i naďalej uvedomujú dôležitosť spolupráce so školou, sústavne ustupujú od nezmyselného a prázdneho obhajovania svojich detí a sú prístupní predloženým výchovným vedeniam. Dôkazom je i ďalšie zvyšovanie záujmu o umiestnenie svojich detí rodičmi do našej školy a tiež progres nastal v záujme rodičov o ich dosiahnuté vzdelávacie výsledky.

**Príloha**: Vyjadrenie Orgánu šk. samosprávy k predkladanej správe

**Príloha :** Vyjadrenie Rady školy k predkladanej správe

Rada školy na svojom zasadnutí zo dňa 14.10.2013 prejednala v rámci svojho programu aj Správu o výchovno-vzdelávacej školy za školský rok 2012/2013, ktorú predložila riaditeľka školy.

Po dôkladnom prejednaní správy vydala súhlas so znením správy v plnom rozsahu.

 **.........................................**

 **Mgr. Katarína Stredánska**

 **predsedkyňa Rady školy**